คณะศิลปกรรมศาสตร์ มหาวิทยาลัยบูรพา

คณะศิลปกรรมศาสตร์ มหาวิทยาลัยบูรพา () เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านศิลปกรรมศาสตร์ทุกแขนงวิชา ตั้งอยู่ที่อำเภอเมือง จังหวัดชลบุรี

ประวัติ
คณะศิลปกรรมศาสตร์ มหาวิทยาลัยบูรพา ก่อตั้งครั้งแรกในปี 2503 ในฐานะวิชาศิลปวิจักษ์ สังกัดคณะวิชามนุษยธรรมศึกษาและสังคมศาสตร์ วิทยาลัยวิชาการศึกษาบางแสน ต่อมาในปี พ.ศ. 2517 ซึ่งเป็นปีเดียวกันกับที่วิทยาลัยวิชาการศึกษาบางแสน ได้รับการยกฐานะให้เป็น มหาวิทยาลัยศรีนครินทรวิโรฒ วิทยาเขตบางแสน วิชาศิลปวิจักษ์จึงได้ยกฐานะขึ้นเป็น ภาควิชาศิลปและวัฒนธรรม สังกัดคณะมนุษยศาสตร์ มหาวิทยาลัยศรีนครินทรวิโรฒ วิทยาเขตบางแสน และเปิดรับนิสิตหลักสูตรวิชาเอกศิลปศึกษาครั้งแรกในปี 2521

ในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ
ต่อมาในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131สำนักงานคณะกรรมการกฤษฎีกา, ราชกิจจานุเบกษา : พรบ.มหาวิทยาลัยบูรพา พ.ศ. ๒๕๓๓, สืบค้นเมื่อ 12 กรกฎาคม 2564.สำนักงานคณะกรรมการกฤษฎีกา, ราชกิจจานุเบกษา :  พรบ.มหาวิทยาลัยบูรพา (ฉบับที่2) พ.ศ. ๒๕๔๑, สืบค้นเมื่อ 12 กรกฎาคม 2564. 

หลังจากแยกตัวเป็นมหาวิทยาลัยบูรพาแล้ว ในปี 2533 จึงได้จัดทำ โครงการจัดตั้งคณะศิลปกรรมศาสตร์ มหาวิทยาลัยบูรพา ขึ้น และนายกรัฐมนตรีได้ลงนามในราชกิจจานุเบกษา จัดตั้ง“คณะศิลปกรรมศาสตร์ มหาวิทยาลัยบูรพา”ขึ้นในวันที่ 22 มิถุนายน 2538สำนักงานคณะกรรมการกฤษฎีกา, ราชกิจจานุเบกษา : พระราชกฤษฎีกา จัดตั้งส่วนราชการภายในมหาวิทยาลัยบูรพา ทบวงมหาวิทยาลัย (ฉบับที่ ๔) พ.ศ.๒๕๓๘, สืบค้นเมื่อ 26 กรกฎาคม 2564. ใช้ชื่อภาษาอังกฤษว่า “Faculty of Fine and Applied Arts, Burapha University”

ต่อมา สาขาวิชาดนตรีและการแสดง ได้รับการจัดตั้งขึ้นเป็นคณะเอกเทศ แยกจากคณะศิลปกรรมศาสตร์ ภายใต้ประกาศมหาวิทยาลัยบูรพา เรื่อง การจัดตั้งส่วนงาน และภาระหน้าที่ของส่วนงาน (ฉบับที่ 2) พ.ศ. 2551ราชกิจจานุเบกษา : ประกาศมหาวิทยาลัยบูรพา เรื่อง การจัดตั้งส่วนงานและภาระหน้าที่ของส่วนงาน (ฉบับที่ 2) ๑๕ สิงหาคม ๒๕๕๑., สืบค้นเมื่อ 26 กรกฎาคม 2564. ซึ่งได้ยกฐานะสาขาวิชาดนตรีและการแสดง และรวมสถาบันวิจัยวัฒนธรรมและศิลปะ ซึ่งสังกัดอยู่กับคณะศิลปกรรมศาสตร์ เพื่อจัดตั้งขึ้นเป็น"คณะดนตรีและการแสดง มหาวิทยาลัยบูรพา" ใช้ชื่อภาษาอังกฤษว่า "Faculty of Music and Performing Arts, Burapha University"มหาวิทยาลัยบูรพา, คณะดนตรีและการแสดง : ประวัติคณะดนตรีและการแสดง, สืบค้นเมื่อ 26 กรกฎาคม 2564.

หน่วยงานภายใน
คณะศิลปกรรมศาสตร์ มหาวิทยาลัยบูรพา แบ่งส่วนงานภายในดังนี้
 สำนักงานคณบดี
 สำนักงานจัดการศึกษา 

 หลักสูตร 
 หลักสูตรที่เปิดสอนในคณะศิลปกรรมศาสตร์ มหาวิทยาลัยบูรพามหาวิทยาลัยบูรพา, คณะศิลปกรรมศาสตร์ : ''หลักสูตรที่เปิดสอน'', สืบค้นเมื่อ 26 กรกฎาคม 2564. ระดับปริญญาตรี ระดับปริญญาโท ระดับปริญญาเอกหลักสูตรศิลปกรรมศาสตรบัณฑิต (ศป.บ.)
 สาขาวิชาการออกแบบผลิตภัณฑ์ (หลักสูตรสองภาษา)
 สาขาวิชาออกแบบเซรามิกส์
 สาขาวิชานิเทศศิลป์
 สาขาวิชาจิตรกรรมสร้างสรรค์
 สาขาวิชาครีเอทีฟอาร์ตและกราฟิกครีเอทีฟหลักสูตรศิลปกรรมศาสตรมหาบัณฑิต (ศป.ม.)
 สาขาวิชาการบริหารศิลปะและวัฒนธรรม (ภาคพิเศษ)
 สาขาทัศนศิลป์และการออกแบบ (ภาคพิเศษ)หลักสูตรปรัชญาดุษฎีบัณฑิต (ปร.ด.)
 สาขาทัศนศิลป์และการออกแบบ
 สาขาการบริหารศิลปะและวัฒนธรรม

 ทำเนียบคณบดี 

อ้างอิง

 แหล่งข้อมูลอื่น 
 เว็บไซต์มหาวิทยาลัยบูรพา
 เว็บไซต์คณะศิลปกรรมศาสตร์ มหาวิทยาลัยบูรพา

หมวดหมู่:คณะศิลปกรรมศาสตร์ในประเทศไทย
หมวดหมู่:มหาวิทยาลัยบูรพา